Document ID: /roh_data/filtered/fineweb-2-filterrobots_roh.jsonl.gz/70451

Schef da la PKK appellescha a pasch cun regenza tirca
- Sonda, 21.3.2015, 16:21
En la Tirchia ha il schef da la PKK, Abdullah Öcalan, appellà ses aderents a pasch cun la regenza tirca. I saja temp da terminar l'istorgia sgarschaivla e devastanta.
Enstagl duai cumenzar ina fasa da la pasch, da la fraternitad e da la democrazia, quai ha Öcalan communitgà en in messadi per las festivitads da Bumaun dals Curds. Plinavant ha el suttastritgà da vulair terminar il cumbat armà.
Il conflict tranter la regenza tirca e la PKK dura gia dapi 30 onns ed ha custà la vita a radund 40’000 persunas.
RR novitads 17:00